CELEX: C2007/129/48
Language: mt
Date: 2007-06-09 00:00:00
Title: Kawża F-37/07: Rikors ippreżentat fit- 23 ta' April 2007 — Alexia Cros vs Il-Qorti tal-Ġustizzja

9.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 129/28
            
         Rikors ippreżentat fit-23 ta' April 2007 — Alexia Cros vs Il-Qorti tal-Ġustizzja
   (Kawża F-37/07)
   (2007/C 129/48)
   Lingwa tal-kawża: Il-Franċiż
   Partijiet
   
      Rikorrenti: Alexia Cros (Howald, il-Lussemburgu) (rappreżentant: E. Reveillaud, avocat)
   
      Konvenuta: Il-Qorti tal-Ġustizzja tal-Komunitajiet Ewropej
   Talbiet tar-rikorrenti
   
               —
            
            
               tannulla d-Deċiżjoni ta' l-Awtorità li bis-setgħa ta' ħatra tad-19 ta' Lulju 2006 li taħtar lir-rikorrenti bħala uffiċjal bi prova bħala ġurista lingwista mill-1 ta' Settembru 2006, sa fejn din ngħatat il-grad AD7;
            
         
               —
            
            
               tordna u tiddeċiedi li retroattivament jingħatalha, mid-data tan-nomina ta' l-1 ta' Settembru 2006, il-grad A*10 li jikkorrispondi għall-grad LA6 qabel id-dħul fis-seħħ tar-Regolament tal-Kunsill (KE, Euratom) Nru 723/2004, tat-22 ta' Marzu 2004, li jemenda r-Regolamenti tal-Persunal ta' l-uffiċjali tal-Komunitajiet Ewropej u l-Kondizzjonijiet ta' l-Impjieg ta' ħaddiema oħra tal-Komunitajiet Ewropej (1);
            
         
               —
            
            
               tordna r-rikostituzzjoni sħiħa tal-karriera tagħha b'effett retroattiv mill-1 ta' Settembru 2006;
            
         
               —
            
            
               tikkundanna lill-Qorti tal-Ġustizzja tal-Komunitajiet Ewropej tbati l-ispejjeż.
            
         Motivi u argumenti prinċipali
   Ir-rikorrenti tgħid li d-Deċiżjoni kkontestata, ibbażata fuq l-Artikolu 12 ta' l-Anness XIII ta' l-Istatut ta' l-Uffiċjali, tikser:
   
               —
            
            
               l-avviż tal-konkors ġenerali CJ/LA/24 (2), li jgħid li l-impjieġ ta' min jgħaddi jsir fil-grad LA7/LA6;
            
         
               —
            
            
               il-prinċipju ta' ugwaljanza fit-trattament;
            
         
               —
            
            
               il-prinċipju ta' l-aspettattivi leġittimi kif ukoll il-prinċipji ta' amministrazzjoni tajba, trasparenza u ta' premura.
            
         
      (1)  ĠU L 124, tas-27.04.04, p. 1.
   
      (2)  ĠU C 182 A tal-31 ta' Lulju 2002, p. 1.